CELEX: 32010R0675
Language: ro
Date: 2010-07-28 00:00:00
Title: Regulamentul (UE) nr. 675/2010 al Comisiei din 28 iulie 2010 de înregistrare a unei denumiri în Registrul de specialități tradiționale garantate [Traditionally Farmed Gloucestershire Old Spots Pork (STG)]

29.7.2010   
            
            
               RO
            
            
               Jurnalul Oficial al Uniunii Europene
            
            
               L 197/1
            
         REGULAMENTUL (UE) NR. 675/2010 AL COMISIEI
   din 28 iulie 2010
   de înregistrare a unei denumiri în Registrul de specialități tradiționale garantate [Traditionally Farmed Gloucestershire Old Spots Pork (STG)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 509/2006 al Consiliului din 20 martie 2006 privind specialitățile tradiționale garantate din produse agricole și alimentare (1), în special articolul 9 alineatul (4) primul paragraf,
   întrucât:
   
               (1)
            
            
               În conformitate cu articolul 8 alineatul (2) primul paragraf din Regulamentul (CE) nr. 509/2006 și în temeiul articolului 19 alineatul (3) din regulamentul respectiv, cererea de înregistrare a denumirii „Traditionally Farmed Gloucestershire Old Spots Pork” depusă de Regatul Unit a fost publicată în Jurnalul Oficial al Uniunii Europene
                   (2).
            
         
               (2)
            
            
               Deoarece Comisiei nu i s-a transmis nicio declarație de opoziție în conformitate cu articolul 9 din Regulamentul (CE) nr. 509/2006, această denumire trebuie așadar înregistrată.
            
         
               (3)
            
            
               Prin cererea respectivă s-a solicitat de asemenea protecția prevăzută la articolul 13 alineatul (2) din Regulamentul (CE) nr. 509/2006. Este necesar să se acorde această protecție denumirii „Traditionally Farmed Gloucestershire Old Spots Pork” în măsura în care, în absența unei opoziții, nu s-a demonstrat că numele este utilizat în mod legal, notoriu și semnificativ din punct de vedere economic pentru produse agricole sau alimentare similare,
            
         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Se aplică protecția prevăzută la articolul 13 alineatul (2) din Regulamentul (CE) nr. 509/2006.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 iulie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 93, 31.3.2006, p. 1.
   
      (2)  JO C 238, 3.10.2009, p. 8.
   
      ANEXĂ
      Produse destinate consumului uman enumerate în anexa I la tratat:
      
         Clasa 1.1.   Carne proaspătă (și organe comestibile)
      
      REGATUL UNIT
      Traditionally Farmed Gloucestershire Old Spots Pork (STG)
      Utilizarea denumirii este rezervată.